Kansanedustaja Timo Heinonen (kok.) esittää lakialoitteessaan nykyisen enintään 12 kuukauden säilössä pitoajan pidentämistä rajattoman mittaiseksi, kunnes karkotus saadaan toteutettua, Iltalehti kertoo.

Lakialoite ulkomaalaislain muuttamisesta sai eduskunnassa yksimielisen tuen torstaina ja eteni hallintovaliokuntaan.

Heinosen mukaan lakialoitteen takana ei ole maahanmuuttovastaisuutta tai muukalaisvihamielisyyttä.

”On hän sitten kantasuomalainen, maahanmuuttaja, ihonväriltään minkä värinen tahansa, ei minun mielestäni kuulu vapaaksi.”

Kansanedustaja Heinonen kirjoitti 9.3.2017 blogissaan, että kello käy eikä karkotusta näy.

”Säilössä pito on tarpeen, kun kyse on yhteiskunnalle erittäin vaarallisesta henkilöstä tai henkilön rikostausta on vakava.”

Heinonen perustelee lakialoitettaan sillä, että henkilö voidaan pitää poissa vapaalta jalalta.

”Tavoitteenani on se, että lakimuutos saadaan aikaiseksi, ennen kuin viimeinen tiima loppuu. Karkotetuksi päätettyä vaarallista henkilöä ei pidä joutua vapauttamaan missään tilanteessa.”